ફિલ્મમાં બતાવાયેલાં કેટલાંક હથિયારો પણ VFXની જ કમાલ છે. શૂટિંગ સમયે ગ્રીન સ્ક્રીન પર સફેદ અથવા કાળા ડૉટ્સ રાખવામાં આવે છે. હથિયારો કે અન્ય ઇફેક્ટ માટે આ ડૉટ્સના આધારે જે-તે હથિયારની ગતિ નક્કી કરવામાં આવે છે. સામ્રાજ્યનાં દૃશ્યો, યુદ્ધભૂમિ, સૈન્ય વગેરેનો અમુક અંતર સુધીનો ભાગ શૂટ કરવામાં આવ્યો છે. થોડા અંતર બાદ ગ્રીન સ્ક્રીન રાખી દેવામાં આવી છે. મતલબ કે તે બાદનાં દ્રશ્યો તૈયાર કરવા એ VFX ટીમની જવાબદારી છે. દિગ્દર્શકની માગ મુજબ બૅકગ્રાઉન્ડ અને અન્ય ઇફેક્ટ તૈયાર કરવામાં આવી છે. જેના માટે હજારો સ્કેચ તૈયાર કરાયાં હતાં અને અંતે તેને ઇફેક્ટનું સ્વરૃપ અપાયું હતું.